钦定古今图书集成/明伦汇编/闺媛典/第065卷 > 温敬妻余氏
## 钦定古今图书集成/明伦汇编/闺媛典/第065卷 > 温敬妻余氏

按《延平府志》：“余氏，温敬妻，将乐人。及笄，适敬。越五年，
敬殁于河，氏痛尸弗获，逾月哭声不止。父母召劝之，
默然引去。出所衣衣及夫常服焚之而归所有于姑
示诀。姑止之，对曰：‘吾惟有死以谢夫，恨未得尸耳’。又
逾月，尸终未获，乃沐浴缢于夫寝，年二十二。嘉靖二
十九年，县令王铃、教谕何大章为之传赞，与张贵娘”
同建，祠“双烈亭”，勒二碑。